Ljubljana, 21. 7. 2021

SPOROČILO ZA JAVNOST

## Postanite Glasniki razvoja starejših zaposlenih! Prijavite se na cikel delavnic ZAVZETI ASI

## Jesenski cikel brezplačnih delavnic ZAVZETI ASI bomo izvedli v sodelovanju s priznanimi domačimi strokovnjaki med septembrom in oktobrom 2021 v dvorcu Rakičan pri Murski Soboti. Z inovativnimi didaktičnimi pristopi, primeri iz prakse in prenosom pridobljenih znanj v delovanje podjetij, bomo poskrbeli, da bodo vaši starejši zaposleni (p)ostali pomemben člen podjetja.

## Upravljanje starejših zaposlenih postaja ena izmed kompetenc prihodnosti, kar nakazujejo tudi demografske spremembe. Prav je, da se nanje pripravimo in primerno usposobimo. Populacijski kazalniki predvidevajo še nadaljnje staranje prebivalstva ter nižanje rodnosti. Na trgu dela se to odraža v pomanjkanju primernega kadra in vse višji povprečni starosti zaposlenih. A ravno starejši zaposleni so del rešitve. Ti imajo izkušnje in znanja, ki se jih ne da naučiti ali nadomestiti, so usposobljeni in imajo široko mrežo poznanstev. S tega vidika so starejši zaposleni ključni kader, zato je smiselno nuditi ustrezne pogoje in uvajati ukrepe z namenom podaljšanja njihove delovne aktivnosti.

## Potrebna znanja za to lahko pridobite tudi na brezplačnih delavnicah ZAVZETI ASI. Delavnice povzemajo ključne vsebine s področja razvoja in upravljanja starejših zaposlenih, so praktično zastavljene in odlična priložnost za vse, ki želijo spoznati primere dobrih praks, delati na konkretnih primerih in postati Glasnik razvoja starejših zaposlenih. Namenjene so vsem, ki želijo uvesti ali nadgraditi strategijo upravljanja starejših zaposlenih v svoji organizaciji ter tistim, ki se v svojih organizacijah ukvarjajo z razvojem zaposlenih (direktorji, vodje kadrovskih služb in HR managerji, kadrovniki in kadrovski specialisti …).

**Več o vsebini delavnic in znanju, ki ga bodo udeleženci pridobili:**

|  |
| --- |
| ***15. 9. 2021*** |
| **Zakonodaja – pravni in sistemski vidik ter starejši zaposleni** | - Seznanili se boste z zakonodajnopravnim okvirjem ukrepov, ki se nanašajo na starejše delavce.- Predstavljene vam bodo določbe zakonov, ki so z vidika delodajalcev relevantne pri upravljanju starejših delavcev. - Pridobili boste osnovno poznavanje in razumevanje trga dela na področju demografije in staranja prebivalstva.- Na praktičnih primerih boste spoznali, kako lahko v podjetju prilagodite delo starejšim zaposlenim in zanje vpeljete ukrepe, ki bodo v skladu z zakonodajo. |

|  |
| --- |
| ***22. 9. 2021*** |
| **Dan navdihujočih dobrih praks** | - Spoznali boste različne konkretne dobre prakse na področju starejših zaposlenih v podjetjih. - Med seboj boste delili izzive, s katerimi se srečujete pri razvoju novih praks na področju starejših zaposlenih in se učili od tistih, ki so naleteli na iste izzive. - Razumeli boste, zakaj je dobro in potrebno deliti dobre prakse.- Sodelovali boste v odprtem pogovoru o izzivih razvoja in vključevanja starejših zaposlenih. - Deležni boste »*Pitch perfect*« predstavitve, kjer bo predstavljen trening samozavestnega javnega nastopanja. |

|  |
| --- |
| ***28. 9. 2021*** |
| **Promocija, odnos, zaznave in starejši zaposleni** | - Spoznali boste razvojno-psihološke zakonitosti staranja posameznika in družbeno-ekonomske posledice v družbi.- Sodelovali boste pri oblikovanju predlogov ukrepov za krepitev pozitivne miselnosti, povezane s staranjem v delovni organizaciji.- Razumeli boste vlogo starejših zaposlenih v vašem podjetju in spoznali načine, kako prepoznati in uporabiti njihove skrite potenciale. |

|  |
| --- |
| ***6. 10. 2021*** |
| **Strokovni in osebni razvoj starejših zaposlenih** |  - Razumeli boste dejavnike, zaradi katerih je upravljanje starosti (age management) v podjetjih potrebno in koristno. - Seznanili se boste s pomembnimi dimenzijami upravljanja starosti (age management-a) znotraj podjetja (npr. zaposlovanje, karierni razvoj, prilagodljive oblike delovnega časa …).- Izvedeli boste, kaj so značilnosti uspešnih strategij upravljanja starejših zaposlenih in kako nadgraditi obstoječo strategijo. - Spoznali boste konkretne oblike in najpogostejše ukrepe za upravljanje starejših zaposlenih na področju prilagoditve dela, kadrovskih kompetenc in usposabljanj, medgeneracijskega povezovanja ter vključenosti in motiviranja. |

|  |
| --- |
| ***13. 10. 2021*** |
| **Zdravje, delovno okolje in starejši zaposleni** | - Seznanili se boste z osnovnimi fiziološkimi in psihološkimi spremembami pri staranju.- Spoznali boste načine, kako ohranjati delazmožnost in dobro počutje zaposlenih skozi  celotno trajanje njihove delovne dobe.- Spoznali boste metode za vzpostavljanje dobrih odnosov med mlajšimi in starejšimi zaposlenimi.- Spoznali boste konkretne primere, kako poskrbeti za boljše celotno počutje starejših zaposlenih. |

|  |
| --- |
|   ***21. 10. 2021*** |
| **Spremembe in prenos naučenega v prakso ter starejši zaposleni** | - Seznanili  se boste s pomenom sprememb ter različnim odnosom starejših zaposlenih do njih.- Spoznali boste pomen vodenja sprememb (za starejše in s starejšimi zaposlenimi) in vodjekot nosilca – ambasadorja sprememb.- Ozavestili boste možne pasti in ovire pri vpeljevanju sprememb za starejše zaposlene ter možne rešitve zanje na nivoju vodstva.- Naučili se boste, kako načrtovati, vpeljati in interno komunicirati s starejšimi zaposlenimi o spremembah.- Spoznali se boste s ključnimi metodami in orodji za vodenje sprememb, kjer so vključeni starejši zaposleni. |

**O ciklu delavnic ZAVZETI ASI**

Posamezni cikel je sestavljen iz šestih delavnic. Vsak delavnica je zasnovana tako, da poleg teorije vsebuje tudi praktični del.

**Pomembne informacije** za udeležence:

* zaradi narave delavnic je cikel omejen na največ 25 udeležencev;
* delavnice bodo potekale enkrat tedensko predvidoma med 9:00 in 14:30, s krajšimi odmori in daljšim odmorom za kosilo;
* pričakuje se, da se vsi udeleženci udeležijo vseh modulov (pogoj za pridobitev priznanja »Glasnik razvoja starejših zaposlenih« je vsaj 75- odstotna prisotnost);
* po zaključenem ciklu bodo zaradi možnosti evalvacije izvedenih aktivnosti projekta ASI udeleženci naprošeni za povratno informacijo (anketa in intervju),
* delavnice bodo potekale v dvorcu Rakičan pri Murski Soboti. Izvedene bodo ob upoštevanju varnostnih in preventivnih ukrepov, ki jih priporoča in nalaga NIJZ v želji po preprečevanju zmanjšanja možnosti okužbe z virusom Covid-19. V kolikor se bo epidemiološka slika poslabšala in ukrepi zaostrili, bodo delavnice izvedene preko spleta.

**Za udeležbo na delavnicah je obvezna** [**prijava**](https://www.1ka.si/a/348055)**, v okviru katere je treba odgovoriti na nekaj vprašanj.**

Prijave sprejemamo do **vključno 5. 9. 2021** oziroma do zapolnitve prostih mest.

Za več informacij o aktivnostih projekta ASI se lahko obrnete prek e-pošte asi@sklad-kadri.si, tel. št. 01 43 45 878 ali obiščete spletno stran [www.zavzeti.si](http://www.zavzeti.si/).

Delavnice sofinancirata Ministrstvo za delo, družino, socialne zadeve in enake možnosti ter Evropska unija iz [Evropskega socialnega sklada](http://www.eu-skladi.si).

Služba za odnose z javnostmi

Javni štipendijski, razvojni, invalidski in preživninski sklad Republike Slovenije